αγαθη τυχη. κεφαλαιον νομου πατριου τον πρυτανιν αιθειν πυρ επι των βωμων παντων και επιθυμιαν τον λιβανωτον και τα ιερατικα αρωματα ιερεια προσαγοντα τοις θεοις νενομισμεναις ημεραις τον αριθμον καρδιου[ρ]γουμενα μεν και εκμηριζομενα κατατελισκομενα δε εξ οικειας δυναμεως περιηγουμενου και διδασκοντος αυτον του δημοτελους ιεροφαντου καθοτι εκαστον τοις θεοις νομιμον εστιν τους παιανας αδειν εν ταις θυσιαις και εν ταις πο[μ]παις και εν ταις παννυχισιν αις δει γενεσθαι κατα τα πατρια και ευχεσθαι υπερ ιερας συνκλητου και του δημου του ρωμαιων και του δημου του εφεσιων. αλλο μερος διδοναι δε γερα τον πρυτανιν τω ιεροφαντη παντος ιερειου του τυθεντος τοις θεοις κεφαλην και γλωσσαν και το δερμα δια την ενπειριαν και το μεγεθος αυτου της υπαιρεσιας τω δε ιεροκηρυκι και αυλητη και σαλπικτη και ιεροφαντη δευτερω και τω ιεροσκοπω και εβδομοκουρητι σπυριδας κατα προελευσιν ει δε τι ενλιπες υπο του πρυτανευοντος των προειρημενων καθ εν εκαστον γεινηται οφειλειν τον πρυτανιν εις προσκοσμημα της εν τω πρυτανειω εστωσης δημητρος καρποφορου ης εστι ο νεως και εις επισκευην του πρυτανειου στατηρας δαρικους πρασσεσθαι δε τους κουρητας και τον ιεροφαντην υπερ του μη [φρ]ον[τισαι] ε[νος] εκαστου κ[αθ]οτι προ[γεγραπται -].
FiE IX 1 no. D1